Document ID: 32003R1064

Kommissionens forordning (EF) nr. 1064/2003
af 19. juni 2003
om indstilling af fiskeri efter industrifisk fra fartøjer, som fører svensk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3) fastsættes kvoterne for industrifisk for 2003.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter industrifisk fra fartøjer, som fører svensk flag eller er registreret i Sverige, i farvandene i ICES-område IV (norske farvande) nået den tildelte kvote for 2003. Sverige har forbudt fiskeri efter denne bestand fra den 7. juni 2003. Denne dato bør derfor fastsættes -
UDSTEDT FØLGENDE FORORDNING:
Artikel 1
Fiskeriet efter industrifisk fra fartøjer, der fører svensk flag eller er registreret i Sverige, i ICES-område IV (norske farvande) har medført, at Sveriges kvote af industrifisk for 2003 må anses for at være opbrugt.
Fiskeriet efter industrifisk i ICES-område IV (norske farvande) fra fartøjer, der fører svensk flag eller er registreret i Sverige, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 7. juni 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juni 2003.

Labels: 8
18
6